Diari Oficial de la Generalitat Valenciana


Sumari del DOGV 9931, del 06-09-2024 (2024/8939)

EXTRACTE de la Resolució de 2 de setembre de 2024, del director de l’Agència Valenciana de Foment i Garantia Agrària, per la qual es convoquen les ajudes a inversions en transformació, comercialització o desenrotllament de productes agroalimentaris, en el marc del Pla estratègic de la PAC a la Comunitat Valenciana per al període 2023-2027.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9931

Data del DOGV
:   06-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8939

CVE
:   PGSY-Z-7766-7904

Data del document
:   02-09-2024

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * ajuda pública
    * ajuda a l'agricultura
    * indústria agrària

BDNS (identif.): 783462.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions

<https://www.infosubvenciones.es/bdnstrans/GE/es/convocatoria/783462>

*Primer. Objecte*

Convocar per a l’exercici 2024 les ajudes regulades en l’Orde 8/2024, de 5 de juliol, de la Conselleria d’Agricultura, Ramaderia i Pesca, per la qual es convoquen les ajudes a inversions en transformació, comercialització i/o desenrotllament de productes agroalimentaris, en el marc del Pla estratègic de la PAC a la Comunitat Valenciana per al període 2023-2027.

*Segon. Beneficiaris*

Podran ser beneficiaris d’esta ajuda els arreplegats en l’article 5 de l’Orde 8/24, de 5 de juliol.

*Tercer. Bases reguladores*

Les bases s’arrepleguen en l’Orde 8/2024, de 5 de juliol, de la Conselleria d’Agricultura, Ramaderia i Pesca, per la qual es convoquen les ajudes a inversions en transformació, comercialització i/o desenrotllament de productes agroalimentaris, en el marc del Pla estratègic de la PAC a la Comunitat Valenciana per al període 2023-2027.

*Quart. Termini de presentació de les sol·licituds*

El termini de presentació de sol·licituds en l’exercici 2024 per a les ajudes d’esta convocatòria romandrà obert des de l’endemà de la publicació del present extracte de resolució en el *Diari Oficial de la Generalitat Valenciana*  fins al 15 d’octubre de 2024 inclòs.

*Quint. Import*

1. Les ajudes regulades en el present extracte es financen amb càrrec al Pla estratègic de la política agrària comuna (PEPAC) per a la Comunitat Valenciana. En particular, es nodrixen amb fons procedents del Fons Europeu Agrícola de Desenrotllament Rural (Feader) (60 %), i per les aportacions que en els termes previstos en el PEPAC realitze la Generalitat Valenciana (23,76 %) i l’Administració general de l’Estat, a través del Ministeri d’Agricultura, Pesca i Alimentació (16,24 %), destinats a les intervencions següents:

– Intervenció 6842.1 «Ajudes a inversions amb objectius ambientals en transformació, comercialització i/o desenrotllament de productes agroalimentaris».

– Intervenció 6842.2 «Ajudes a inversions en transformació, comercialització i/o desenrotllament de productes agroalimentaris».

2. La dotació pressupostària es farà amb càrrec al capítol VII, transferències de capital, de la classificació econòmica de l’estat de gastos de la secció G112, entitat 082, programa 714E00, Agència Valenciana de Foment i Garantia Agrària, línia pressupostària S1435, fins a un import global màxim distribuït en els següents exercicis financers FEADER:

– Intervenció 6842.1. Un import global màxim de 8 milions d’euros, dels quals, 10.000 euros en l’exercici 2024 4 milions en l’exercici financer 2025, i 3.990.000 milions en l’exercici financer 2026.

– Intervenció 6842.2. Un import global màxim de 22 milions d’euros, dels quals, 10.000 euros en l’exercici 2024, 16 milions en l’exercici financer 2025 i 5.990.000 milions en l’exercici financer 2026.

Esta distribució d’anualitats podrà modificar-se abans de la resolució prevista en l’apartat sext, apartat primer, per a això s’haurà de justificar mitjançant informe de la Direcció General de la Indústria i Cadena Agroalimentària.

3. Les quanties en euros citades en els apartats anteriors queden supeditades a l’existència de crèdit suficient en els pressupostos de cada anualitat.

4. Les ajudes que es convoquen tindran caràcter plurianual, d’acord amb l’article 40 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

*Sext. Altres dades*

1. Les sol·licituds i la documentació que les acompanya es presentaran preferentment de manera telemàtica a través de la seu electrònica de la Generalitat en l’adreça d’internet <sede.gva.es/va/proc547>, i es poden presentar també en els registres dels òrgans administratius als quals es dirigisquen i en qualsevol dels registres previstos en la legislació reguladora del procediment administratiu comú, mitjançant el model normalitzat corresponent disponible a través de la seu electrònica de la Generalitat, en l’adreça d’internet: <sede.gva.es/va/proc547>.

2. Les persones obligades a relacionar-se amb la Generalitat a través de mitjans electrònics, en els termes de l’article 14.2 de la Llei 39/2015, d’1 d’octubre, del procediment administratiu comú, així com les persones sol·licitants que no estiguen obligades a fer-ho, però opten per esta via, han de presentar les sol·licituds telemàticament a través de la seu electrònica de la Generalitat en l’adreça d’internet <sede.gva.es/va/proc547>.

3. La documentació a aportar és la prevista en l’Orde 8/2024, de 5 de juliol, de les bases reguladores i en la convocatòria.

  

València, 2 de setembre de 2024

Vicente Tejedo Tormo

Director Agència Valenciana Foment i Garantia Agrària